Turku

Turku – seniausias Suomijos miestas, įkurtas XIII a. Mieste gyvena apie 175 tūkst. žmonių, įskaitant apylinkes – apie 290 tūkst. gyventojų.

Istorija 

Tiksli miesto įkūrimo data nežinoma, bet tradiciškai laikoma, kad miestas įkurtas apie 1229 metus. Iki pat XIX a. Turku buvo Suomijos sostinė (Suomija tuo metu buvo Švedijos karalystės sudėtyje).

1542 m. Turku vyskupijoje išleista Mikael Agricolos abėcėlė, laikoma pirmąja suomiškai spausdinta knyga.

Dešiniajame upės Aurajoki krante stovi seniausia (nuo 1280 m.) Suomijos pilis. Daug kartų perstatyta, kol XVI a. įgavo renesansinių bruožų, išlikusių iki šiandien. 1562 m. Suomijos kunigaikštis Jonas (vėliau Švedijos karalius Jonas III) Vilniuje vedė Žygimanto Senojo dukrą Kotryną Jogailaitę ir su ja apsigyveno Turku pilyje.

Po 1812 m. šaliai patekus Rusijos įtakon, sostinė perkelta į Helsinkį.

Kultūra 
Turku mieste yra išlikusi XIII a. pilis, XIV a. Katedra, Aboa Vetus muziejus, kuriame eksponuojami XIV a. archeologiniai radiniai.

Transportas 
Į Turku galima atvykti autobusu iš daugelio Suomijos vietų, taip pat yra tarptautinė keltų linija (dažniausi reisai – į Stokholmą, (artimiausią stambų miestą), bei tarptautinis oro uostas.

Sportas

Futbolas 

 TPS Turku
 FC International Turku
 ÅIFK Turku
 Turun Toverit
 TPK Turku
 TR Turku
 Turun Pyrkivä
 AIK Åbo
</div>

Nuorodos 
 Miesto oficiali svetainė (angl.) 

Suomijos miestai